ཉེ་ཆར་རང་ལྗོངས་ཀྱི་མཐོ་འབྲིང་དང་འབྲིང་རིམ་ལས་རིགས་སློབ་གྲྭའི་སློབ་བསྡུའི་གཏན་འབེབས་བཏོན་པ་དང་།གཏན་འབེབས་ལ་གཞིགས་ན།བོད་ལྗོངས་ནང་ཁུལ་གྱི་དམའ་རིམ་སློབ་འབྲིང་གི་སྐྱིད་སྡུག་ནང་ཞུགས་པའི་རྒྱུགས་སྤྲོད་སློབ་མའི་ཐོ་འགོདའཛིན་གྲྭདུས་ཚོད་ནི་ཟླ༤བའི་ཚེས༡༥ཉིན་ནས་ཟླ༤བའི་ཚེས༡༩ཉིན་བར་ཡིན་པ་དང་།དྲ་ཐོག་ནས་ཐོ་འགོད་པའི་དུས་ཚོད་ནི་ཟླ༤བའི་ཚེས༢༠ཉིན་ནས་ཟླ༤བའི་ཚེས༢༩ཉིན་བར་ཡིན་པ།ཆ་འཕྲིན་གཏན་འཁེལ་བྱེད་པའི་དུས་ཚོད་ནི་ཟླ༤བའི་ཚེས༣༠ཉིན་ནས་ཟླ༥བའི་ཚེས༥ཉིན་བར་ཡིན་པས་དུས་ཚད་ཡོལ་ན་སྒྲུབ་གཉེར་བྱ་རྒྱུ་མིན་ཞེས་བསྟན་ཡོད།ཕྱི་ནས་ཡོང་བའི་ལོ་འདིའི་ནང་ཐོན་པའི་དམའ་འབྲིང་གི་སློབ་ཐོན་སློབ་མ་དང་།དེ་སྔའི་དམའ་འབྲིང་གི་སློབ་ཐོན་སློབ་མ།སྤྱི་ཚོགས་ཐོག་གི་རྒྱུགས་སྤྲོད་སློབ་མ་བཅས་ཀྱིས་ཐོ་འགོད་ཨང་རྟགས་དང་གསང་བའི་ཨང་རྟགས་བརྒྱུད་དྲ་བའི་ཐོག་རང་ཉིད་ཀྱི་ཐོ་འགོད་ཆ་འཕྲིན་ཐོ་འགོད་བྱེད་དགོས།